b'\n_START_ARTICLE_\nJeziki Butana\n_START_PARAGRAPH_\nVsega skupaj lahko najdemo kar 25 jezikov Butana. Uradni jezik dr\xc5\xbeave je  Dzongkha. Botijci govorijo razli\xc4\x8dne tibetanske dialekte, Nepalci pa nepalske dialekte. Na zahodu Butana prevladuje jezik dzongkha, na vzhodu dr\xc5\xbeave \xe2\x80\x94 mno\xc5\xbeica vzhodno-butanskih jezikov, pri katerih \xc5\xa1e vedno ne obstaja jasna klasifikacija, glavni med njimi so  \xe2\x80\x94 cangla, dzala, heng, bumtang._NEWLINE_Poleg tega na tem obmo\xc4\x8dju \xc5\xbeivi \xc5\xa1e okoli 10 priseljenih etni\xc4\x8dnih skupin Butana. Pri teh je materni jezik v glavnem iz skupine asamskih jezikov \xe2\x80\x94 katere govori okoli 109 tiso\xc4\x8d priseljencev. Druge jezikovne skupine so \xc5\xa1e: adi (2.100), bantava (19.200), vzhodni magari (21.300), vzhodni tamang, hindi (31.900), limbu (63.500), santali (13.600), \xc5\xa1erpa (4.200), zahodni gurung (43.300).\n_START_SECTION_\nCangla\n_START_PARAGRAPH_\nCangla je eden od glavnih tibetanskih jezikov v Butanu. Okoli 156.000 prebivalcev na vzhodu govori ta jezik. Tako v Butanu okoli 25-30% prebivalcev govori ta jezik. Ta jezik je glavni jezik narodnosti \xc5\xa0ar\xc4\x8dob.\n_START_SECTION_\nBumtang\n_START_PARAGRAPH_\nBumtan\xc5\xa1\xc4\x8dina je tudi eden od glavnih jezikov, ki jih govorijo prebivalci v osrednjem delu dr\xc5\xbeave, v okraju Bumtang in sose\xc5\xa1\xc4\x8dini. Ta jezik govori po podatkih iz leta 2006 okoli 36.500 ljudi.'